Stoppet av politiet – sedler fløy ut av bilen
Politiet og flere forbipasserende deltok i jakten på de flagrende sedlene. Inne i bilen fant politiet et større pengebeløp mennene ikke hadde rukket å kvitte seg med. Det svært spesielle opptrinnet fant sted på Södermalm i Stockholm fredag, melder Aftonbladet. – Føreren foretok et underlig filbytte, det var derfor den ble stoppet, sier jourhavende politijurist Maria Eklund til avisen. De tre mennene som er mellom 20 og 25 år ble søndag fremstilt for varetektsfengsling i Stockholms tingsrätt. De er foreløpig siktet for ransforberedelser og grov hvitvasking av penger. – Hvis de bare hadde stoppet på politiets signal og gitt en troverdig forklaring på den underlige kjøringen, så hadde de nok kommet unna med en bot, men de ble tydeligvis grepet av panikk da de så politiet, sier en politikilde til Aftonbladet.
Da politiet vinket bilen til side etter å ha reagert på et underlig filbytte, forsøkte en av mennene å stikke av. Samtidig fløy flere hundre tusen kroner i sedler ut av bilen.